armvectores/hy_wikipedia_2023 huggingface dataset:
Կոմիտաս Հակոբյան

Կոմիտաս Արսենի Հակոբյան  (հունիսի 1, 1972(1972-06-01), Քերթ, ԼՂԻՄ, Մարտունու շրջան, ԽՍՀՄ - մայիսի 5, 1994(1994-05-05), Կարմիրավան, Մարտակերտի շրջան, Արցախ), բանաստեղծ, ազատամարտիկ, Արցախի գրողների միության անդամ, ԼՂՀ Պաշտպանության բանակի ավագ լեյտենանտ։


== Կենսագրություն ==
Կոմիտաս Հակոբյանը ծնվել է 1972 թվականի հունիսի 1-ին Լեռնային Ղարաբաղի ինքնավար մարզի Մարտունու շրջանի Քերթ գյուղում մտավորականի ընտանիքում։ 1989 թվականին տեղի միջնակարգ դպրոցն ավարտելուց հետո ուսանել է Կիրովականի (այժմ՝ Վանաձոր) Մանկավարժական ինստիտուտի Ստեփանակերտի բաժանմունքի Բանասիրական ֆակուլտետում։ Մինչև կանոնավոր բանակի կազմակերպումը Կ. Հակոբյանը կամավոր մասնակցել է պաշտպանական և ազատագրական մի շարք մարտերի, մասնավորապես Դիվանալար և Ղաջար գյուղերի ազատագրման օպերացիային, Մարզիլլուի, Ամիրանլարի, Գևորգավան ռազմական հենակետերի վերացմանը։ 1992-1994 թվականներին ԼՂՀ Պաշտպանության բանակի ստորաբաժանումների կազմում որպես գումարտակի հրամանատարի տեղակալ մասնակցել է ԼՂՀ Մարտակերտի շրջանի ազատագրական մարտերին։ Հերոսաբար զոհվել է 1994 թվականի մայիսի 5-ին ԼՂՀ Մարտակերտի շրջանի Կարմիրավան գյուղի պաշտպանության ժամանակ 22 տարեկան հասակում։ Հեղինակ է Արցախյան ազատամարտին նվիրված «Գոյության պատրանք» (Երևան, 1993) և «Նվիրում» (Երևան, 1997) բանաստեղծական ժողովածուների։ Ստեղծագործության հիմնական թեման սերն է, հայրենիքը, մարտնչող զինվորի հոգու հզորությունը։ Կոմիտաս Հակոբյանի մարմինն ամփոփված է հայրենի Քերթ գյուղում։


== Պարգևներ ==
2003 թվականին Կոմիտաս Հակոբյանը հետմահու պարգևատրվել է «Արիության համար» մեդալով։


== Երկեր ==
Գոյության պատրանք (բանաստեղծություններ), Երևան, 1993, 46 էջ։
Նվիրում (բանաստեղծություններ, օրագրային գրառումներ), Երևան, 1997, 74 էջ։
Գոյության պատրանք, Երևան, 2018։


== Գրականություն ==
Ղարաբաղյան ազատագրական պատերազմ (1988-1994 թթ.) հանրագիտարան, Երևան, 2004, էջ 403։


== Արտաքին հղումներ ==
Կոմիտաս Հակոբյան. Մեկը սիրել է ինձ։
Կոմիտաս Հակոբյան. Մամուլի խոսնակ
Կոմիտաս Հակոբյան. Արցախում զոհված պոետը
Արցախում զոհված պոետը. Կոմիտաս Հակոբյան Archived 2017-10-29 at the Wayback Machine.
Կոմիտաս Հակոբյան Archived 2018-04-18 at the Wayback Machine.
Ռուդիստներ

Ռուդիստներ, յուրայում և կավճում ապրած երկփեղկանի փափկամորթների կարգ։ Ունեցել են մինչև 1,5 մետր բարձրության անհավասարափեղկ խեցի, որը սովորաբար մի փեղկով ամրացել է ստորջրյա ռարկաներին։ Ապրել են գաղութներով՝ տաք ծովերում և ոչ մեծ խորություններում։ Նշվում է մոտ 1000 տեսակ։ Ղեկավարող բրածոներ են վերին յուրայի և կավճի հասակի ապարների համադրման համար։ Մեծ հետաքրքրություն են ներկայացնում երկփեղկանի փափկամարմինների զարգացման ուղիների պարզաբանման գործում։ ՀՍՍՀ տարածքում կավճի հասակի նստվածքներում նույնպես նշվում է ռուդիստների առկայությունը։ Առաջացնում են ռուդիստային կրաքարեր Վեդի գետի ավազանում և այլ վայրերում։
Բրերա գրադարան

Բրերա գրադարան (իտալերեն՝ Biblioteca di Brera կամ իտալերեն՝ Biblioteca Nazionale Braidense), հանրային գրադարան Իտալիայի հյուսիսում՝ Միլան քաղաքում։ Համարվում է Իտալիայի ամենամեծ գրադարաններից մեկը։ Ի սկզբանե գրադարանն ունեցել է պատմական և գիտական մեծ հավաքածու, նախքան Միլանի բոլոր հրատարակչությունները պարտադիր օրինակ կտրամադրեին գրադարանին։ 1880 թվականին հաստատությանը շնորհվել է ազգային գրադարան կարգավիճակը և համարվում է իտալական պետական 47 գրադարաններից մեկը։


== Պատմություն ==
Գրադարանը 1770 թվականին հիմնադրել է ավստրիացի թագուհի Մարիա Թերեզան, երբ նա որոշել է հանրությանը հանձնել Կառլո Պերտուսատիից ձեռք բերված հավաքածուն։ Գրադարանը բացվել է 1786 թվականին Բրերա պալատում, որը 1773 թվականին Հիսուսի միաբանության լուծարման հետևանքով գտնվում էր պետական ենթակայության ներքո։ Ի լրումն Պերտուսատիի հավաքածուի՝ գրադարանն ուներ նաև Braidense քոլեջի և San Fedele և San Girolamo ճիզվիտների հավաքածուներից։
Այնուհետև գրադարանն իր հավաքածուն համալրել է տարբեր մասնավոր հավաքածուներից, լուծարված տարբեր կրոնական գրադարաններից, ինչպես նաև Ավստրիայի ազգային գրադարանի հավաքածուից։ 1788 թվականից ի վեր հավաքածուն ընդլայնվել է Միլանի կոմսությունում տպագրված պարտադիր օրինակների շնորհիվ, որի արդյունքում Braidense-ը դարձել է Լոմբարդիայի տարածքային օրինական դեպոզիտային արխիվ։
1880 թվականին Braidense-ը ստացել է ազգային գրադարանի կարգավիճակ։


== Տարածք ==

Գրադարանը գտնվում է 17-րդ դարում ճիզվիտերի կողմից կառուցված Բրերա պալատում։ Բացի գրադարանից այս շենքում են տեղակայված նաև Բրերա պատկերասրահը, Բրերա աստղադիտարանը, Բրերա բուսաբանական այգին, Լոմբարդիայի գիտության և արվեստի ակադեմիան, Բրերա գեղարվեստի ակադեմիան։ 2003 թվականից այս հաստատությունում է գտնվում նաև Archivio Storico Ricordi-ին՝ Կազա Ռիկորդիի պատմական ձայնագրությունների դասական երաժշտության հրատարակչական ընկերությունը։
Գրադարանն ունի՝

Մարիա Թերեզա սրահ, որի գրադարակները նախագծել է ճարտարապետ Ջուզեպպե Պիեռմարինին
Ընթերցասրահ՝ 35.000 կտոր գրականությամբ
Մանձոնիի սրահ, որտեղ պահվում են ձեռագրեր, իտալացի ռոմանտիկ գրող Ալեսանդրո Մանձոնիի նամակներն ու հրատարակությունները
Գրացուցակների սենյակ, որը նախկինում եղել է Բրերա պալատի դերձակի սենյակը


== Հավաքածու ==
Սկզբից և ետ Braidense-ն նախատեսված է եղել որպես ընդհանուր գրադարան։ Հավաքածուն ներառել է երգչախմբային ստեղծագործություններ, պատմական, գրական, աստվածաբանական և իրավական հրապարակումներ, ինչպես նաև ծավալուն ընդհանուր երկեր։
19-րդ և 20-րդ դարերում գրադարանի հավաքածուն ընդլայնվել է։ 1778 թվականին գրադարանը ձեռք է բերել շվեյցարացի մատենասեր Ալբրեխտ ֆոն Գալլերի հավաքածուն, որն ընդգրկել է բուսաբանական և բժշկական աշխատություններ, 1795 թվականին կարդինալ Անխելո Մարիա Դուրինիի ժառանգությունը, որն ընդգրկում է 16-րդ դարի հունական և լատինական հրատարակության շուրջ 3,000 աշխատանքներ։
Braidense-ը միշտ ունեցել է երկակի դեր՝ պահպանելու պատմական և գրական ստեղծագործությունները, ինչպես նաև Միլանում հրատարակված իր գրքերի հավաքածուները։ Հավաքածուն ներառում է 898,377 տպագիր հատոր, 2,119 ձեռագրեր և 2,368 ինկունաբուլաներ։


== Գրականություն ==
Aurelio Aghemo, La Biblioteca nazionale Braidense, "Biblioteche Oggi", Milan, Ed. Bibliografica, n. 8, October 2008, pp. 15–20.


== Ծանոթագրություններ ==
(5458) Այզման

(5458) Այզման (անգլ.՝ Aizman), աստերոիդ աստերոիդների հիմնական գոտում։ Հայտնաբերվել է 1980 թվականի հոկտեմբերի 10-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 3,17238 ա. մ., առավելագույնը մոտենում է 3,0874 ա. մ. հեռավորության վրա և հեռանում 3,2573 ա. մ.։ Արեգակի շուրջ մեկ ամբողջական պտույտ է կատարում 2063,84 երկրային օրվա ընթացքում, իր ուղեծրով շարժվելով միջինում 0,174432 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,18° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5458) Այզման աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆուլտոնի շրջան (Արկանզաս)

Ֆուլտոն (անգլ.՝ Fulton County), ԱՄՆ Արկանզաս նահանգի շրջաններից մեկը։ Ընդհանուր տարածությունը 1.601 կմ² է, բնակչությունը՝ 12.245 մարդ (2007 թ. տվյալներով)։ Շրջկենտրոնն է Սալեմ բնակավայրը։ Կազմավորվել է 1842 թ.։


== Ժողովրդագրություն ==


== Արտաքին հղում ==
Տվյալներ ԱՄՆ վիճակագրության բյուրոյի կայքում(չաշխատող հղում)
Մեծ Վատսա

Մեծ Վատսա (ռուս.՝ Большая Ватса), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Վերխ գետի ձախ ափին՝ 29 կմ հեռավորության վրա։ Գետի երկարությունը 22 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Մեզեն գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Մեզեն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020200212103000025096
Հիդրոլոգիական ուսումնասիրությունների կոդը - 103002509
Ավազանի կոդը - 03.02.02.002
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Միմերա

Միմերա, գյուղ Օսմանյան կայսրությունում, Տրապիզոնի վիլայեթի Աքչեաբադի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն
Ծինուբան (Ախալցխայի շրջան)

Ծինուբան (վրաց.` წინუბანი), հայաբնակ գյուղ Վրաստանի Սամցխե-Ջավախք մարզի Ախալցխայի շրջանում, Ախալցխայից 12 կմ հարավ-արևմուտք։ Գտնվում է ծովի մակարդակից 1330 մ բարձրության վրա։ Վրացերենից թարգմանվում է դիմացի հարթ։ Հայտնի է նաև Շորաբեթ և Զեմո-Գլտե անուններով։


== Բնակչությունը ==
Համաձայն 2002 թվականի տվյալների, գյուղն ուներ 425 բնակիչ, հիմնականում հայեր, որոնցից 193 տղամարդ և 232 կին։ 2014 թվականին գյուղում ապրում էր 251 մարդ, որոնցից 119 տղամարդ և 132 կին։ Բնակիչներն զբաղվում են հացահատիկային բույսերի և կարտոֆիլի մշակությամբ, բանջարաբուծությամբ, այգեգործությամբ, ինչպես նաև անասնապահությամբ։
Գյուղն ունի միջնակարգ դպրոց, ակումբ, գրադարան և բուժկայան։ Գյուղը մտնում է Ծղալթբիլայի գյուղական համայնքի կազմի մեջ։ 1913 թվականի դրությամբ գյուղում գործում էր դպրոց 38 աշակերտներով։ 1960 թվկանին կառուցվել է գյուղի դպրոցի նոր շենքը, որն էլ 1968 թվականից դարձել է միջնակարգ։ 1994-1995 ուստարում դպրոցում սովորում էր 107 աշակերտ։ 


== Պատմությունը ==
Բնակիչների նախնիները եկել են Էրզրումի նահանգի   Արծաթի և Կամպիր գյուղերից 1830 թվականին։ Երկրորդ աշխարհամարտին գյուղից մասնակցել է 115 մարդ, որից զոհվել է 56-ը։ Նրանց հիշատակի համար կանգնեցվել է հուշարձան քանդակագործ Ռուբեն Պապոյանի նախաձեռնությամբ։ Գյուղի Սուրբ Աստվածամայր եկեղեցին կառուցվել է 1869 թվականին։ Այն ուղղանկյուն հատակագծով, երկթեք տանիքով կառույց է, որն ունի երկու մուտք և եռահարկ զանգակատուն։ Եկեղեցին գործել է մինչև 1936 թվականը, ապա վերածվել է հացահատիկի ամբարի։ Խորհրդային կարգերի փլուզումից հետո եկեղեցին բարեկարգվել է և դարձել է սրբավայր։ Գյուղի մյուս հայտնի ուխտատեղին Կույս Վերոնն է, որը կառուցվել է 1919-1924 թվականներին։
Նույնանուն գյուղ կա նաև Ախալցխայի շրջանի Ագարայի գյուղական համայնքի կազմում, որտեղ մինչ 19-րդ դարի վերջերը, ապրել են Էրզրումից գաղթած հայերը, իսկ այժմ վրացաբնակ է։


== Ծանոթագրություններ ==
Շագլինո

Շագլինո (ռուս.՝ Шаглино), գյուղ Ռուսաստանի Լենինգրադի մարզի Գատչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 44 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Էծերի (Ծալենջիխայի շրջան)

Էծերի (վրաց.՝ ეწერი), գյուղ Վրաստանում։ Գտնվում է Սամեգրելո-Զեմո Սվանեթ մարզի Ծալենջիխայի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 386 մարդ։


== Ծանոթագրություններ ==
(789) Լենա

(789) Լենա (անգլ.՝ Lena), աստերոիդ աստերոիդների հիմնական գոտում։ Հայտնաբերվել է 1914 թվականի հունիսի 24-ին Գրիգորի Նեույմինի կողմից Սիմեիզում։
Միջին հեռավորությունը Արեգակից կազմում է 2,68718 ա. մ., առավելագույնը մոտենում է 2,2948 ա. մ. հեռավորության վրա և հեռանում 3,0795 ա. մ.։ Արեգակի շուրջ մեկ ամբողջական պտույտ է կատարում 1608,95 երկրային օրվա ընթացքում, իր ուղեծրով շարժվելով միջինում 0,223748 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,8° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(789) Լենա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Լիխեն

Լիխեն  (գերմ.՝ Lychen), կոմունա Գերմանիայի Բրանդենբուրգ հողատարածքում։
Գտնվում է Ուկերմարկ շրջանի կազմում։ Բնակչությունը կազմում է 3527 (ըստ 2010 թվականի դեկտեմբերի 31-ի)։ Տարածքը կազմում է 110,51 կմ²։ Փոստային ինդեքս՝ 12 0 72 384։

		
		


== Ծանոթագրություններ ==


== Արտաքին հղումներ ==
Պաշտոնական էջ
On Fire

«On Fire», լիտվական The Roop փոփ ռոք խմբի երգ։ Այս երգով խումբը ներկայացնելու է Լիտվան Եվրատեսիլ 2020 երգի մրցույթի ժամանակ։ Երգը թողարկվել է 2020 թվականի հունվարի 14-ին թվային ներբեռնմամբ։


== Եվրատեսիլ երգի մրցույթ ==
2020 թվականին մայիսին The Roop-ը ներկայացնելու է Լիտվան Եվրատեսիլ 2020 երգի մրցույթի ժամանակ այս երգով։ վիճակահանություն
2020 թվականի հունվարի 28-ին վիճակահանություն է անցկացվել, որի արդյունքում պարզ է դարձել, թե որ երկիր երկու կիսաեզրափակիչներից որում է մասնակցելու։ Լիտվան ներառվել է առաջին կիսաեզրափակիչ, որը կայանալու է 2020 թվականի մայիսի 12-ին և մասնակցելու է շոուի առաջին կեսին։


== Չարթ ==


== Թողարկման պատմություն ==


== Ծանոթագրություններ ==
Ալկալիական մետաղներ

Ալկալիական մետաղները - պարբերական աղյուսակի առաջին խմբի գլխավոր ենթախմբի տարրերն են՝ լիթիում (Li), նատրիում (Na), կալիում (K), ռուբիդիում (Rb), ցեզիում (Cs) և ֆրանսիում (Fr)։ Չնայած ջրածինը նույնպես առաջին խմբի գլխավոր ենթախմբի տարր է, այն շատ հազվադեպ է ցուցաբերում ալկալի մետաղներին բնորոշ հատկություններ։


== Հատկություններ ==
Նրանք բոլորը պարզ նյութ վիճակում պայծառ փայլ ունեցող (նոր կտրված տեղում) մետաղներ են, ոչ-մեծ տեսակարար կշռով և հալման ոչ-բարձր ջերմաստիճանով։ Դրանք էլեկտրական հոսանքի և ջերմության լավ հաղորդականություն ունեն։
Լիթիումը օդում արագորեն օքսիդանում է, իսկ ռուբիդիումն ու ցեզիումը նրա մեջ նույնիսկ բոցավառվում են առանց նախնական տաքացման։
Ալկալիական մետաղները եռանդուն կերպով ջրից ջրածին են դուրս մղում, առաջացնելով իրենց բաղադրությամբ նման հիդրօքսիդներ՝ NaOH, KOH, LiOH, RbOH, CsOH, որոնք հանդիսանում են ալկալիներ։
Մետաղական հատկությունները, հիմնային օքսիդներ և հիմքեր առաջացնելու ունակությունը ալկալիական մետաղների մոտ ավելի ցայտուն են արտահայտված, քան մյուս բոլոր մետաղների մոտ։
Ալկալիական մետաղների հատկություններից յուրաքանչյուրը փոփոխվում է այդ մետաղների ատոմական կշիռների աճման հետ միասին։ Օրինակ, ատոմական կշռի մեծացման հետ միասին նրանց հալման և եռման ջերմաստիճանները իջնում են, իսկ տեսակարար կշիռները, ընդհանրապես, բարձրանում են։

Ատոմական կշիռների աճման հետ զուգընթաց փոփոխվում են նաև ալկալիական մետաղների քիմիական հատկությունները։ Այսպես, նրանց քիմիական ակտիվությունն ուժեղանում է ատոմական կշռի մեծացման հետ միասին։ Օրինակ, ակալիական մետաղներից ամենադանդաղը ջրի հետ ռեակցիայի մեջ է մտնում լիթիումը, իսկ ամենից բուռն՝ ռուբիդիումն ու ցեզիումը։


=== Էլեկտրոնային կոնֆիգուրացիան ===
Պարբերական աղյուսակում ալկալի մետաղները միշտ հաջորդում են իներտ գազային տարրերին։ Այդ պատճառով էլ նրանց ամենաբարձր էնենրգետիկ մակարդակը ունի միայն մեկ էլեկտրոն․ այդ էլեկտրոնների էլեկտրոնային կոնֆիգուրացիան է ns1։ Այդ վալենտային էլեկտրոնները շատ կարող են անջատվել իրենց տարրերից՝ տարրերին թողնելով իներտ գազերի կոնֆիգուրացիա։ Դա էներգիտակապես ավելի շահավետ է։ Դրանով է բացատրվում ալկալիական մետաղների վերականգնիչ հատկությունները, ինչպես նաև նրանց ցածր իոնիզացման պոտենցիալներ ունենալը։


== Տեսեք նաև ==
Լիթիում
Նատրիում
Կալիում
Ռուբիդիում
Ցեզիում
Ֆրանսիում
Պարբերական աղյուսակ


== Լուսանկարներ ==

		
		
		
		


== Գրականություն ==
Յու. Վ. Խոդակով, Լ. Ա. Ցվետկով և ուրիշներ։ «Քիմիա», Երևան, 1961
Հենրիկ Բրեններ

Հենրիկ Բրեններ (շվեդ.՝ Henrik Brenner, սեպտեմբերի 13, 1669(1669-09-13), Kronoby, Օստրոբոտնիա (մարզ), Ostrobothnia County, Finland under Swedish rule, Շվեդիա - օգոստոսի 29, 1732(1732-08-29), Ստոկհոլմ քաղաք, Over-Governors office, Շվեդիա), շվեդ արևելագետ։


== Կյանքը և գործունեությունը ==
Հենրիկ Բրենները ծնվել է 1669 թվականի սեպտեմբերի 13-ին՝ Յակոբ Հենրիկսոն Բրենների և Բրիտա Մոնտեսդոտեր Գամալի ընտանիքում, շվեդական Կրունուպյու համայնքում, որը մտնում է Արևմտյան Ֆինլանդիայի Օստրոբոտնիա նահանգի կազմի մեջ։ Բրենները սովորել է Ուփսալայի համալսարանում և ավարտել 1691 թվականին՝ ստանալով փիլիսոփայության դոկտորի կոչում։ Ուսանողության տարիներին նա այնքան հմտացավ արևելյան մի քանի լեզուներում, որ 1697 թվականին նրան նշանակեցին Պարսկաստանում Շվեդիայի դեսպան Լուի Ֆաբրիցիուսի օգնական։ Պարսկաստանում նա մտերմացավ գահաժառանգ Սարուխան Բեկի հետ, իսկ այդ ընթացքում նաև ձեռք բերեց Հայոց, Վրաց և Պարսից պատմության որոշ հազվագյուտ ձեռագրեր։ Դրանցից մեկը Մովսես Խորենացու «Պատմութիւն Հայոց»-ն էր, և անմիջապես ձեռնամուխ եղավ վերջինիս լատիներեն թարգմանությանը։ Մինչ Հենրիկ Բրեններն ու դեսպան Լուի Ֆաբրիցիուսն իրենց դիվանագիտական առաքելությունն էին կատարում Պարսկաստանում, ծագեց ռուս-շվեդական պատերազմը (1700-1721 թթ.), և երբ Բրեններն իր այդ գանձերով պատրաստվում էր հայրենիք վերադառնալ, ճանապարհին անսպասելիորեն կալանավորվեց որպես՝ շվեդահպատակ, և ուղարկվեց Մոսկվա։ Նա շուրջ քսան տարի անցկացրեց գերության մեջ, սակայն ձեռքերը ծալած չնստեց, այլ գիրք գրեց Պետրոս Մեծի պարսկական արշավանքի մասին և ավարտեց Խորենացու «Պատմության» թարգմանությունը։
Հենրիկ Բրենները հայրենիք կարողացավ վերադառնալ միայն ռուս-շվեդական պատերազմից հետո՝ 1721 թվականին։ Այստեղ նրա առաջին գործը եղավ նախ Մովսես Խորենացու «Պատմութիւն Հայոց»-ի լատիներեն տպագրությունը, որը լույս տեսավ 1723 թվականին Ստոկհոլմում։ Սա Եվրոպայում եղավ այս ձեռագրի առաջին ամբողջական լատիներեն թարգմանությունը։ Իսկ 1724 թվականին զբաղեցրեց Շվեդիայի թագավորական գրադարանավարի պաշտոնը։ Հենրիկ Բրենները մահացավ 1732 թվականի օգոստոսի 29-ին։


== Ծանոթագրություններ ==
Սիսիանի հարթավայր

Սիսիանի հարթավայր, կամ Սիսիանի գոգահովիտ, հարթավայր Հայաստանի հարավում, Սյունիքի մարզում՝ ծովի մակարդակից 1600 մետր բացարձակ բարձրության վրա։


== Աշխարհագրություն ==
Հարթավայրում է գտնվում Սիսիան քաղաքը, որտեղով անցնում է Որոտան գետը։ Հարթավայրից արևմուտք գտնվում է Զանգեզուրի լեռնաշղթան, իսկ արևելքից՝ Կյուպրասարի։ 1,5 կմ հեռավորության վրա է գտնվում Տոլորսի ջրամբարը։ Հարթավայրի տարածքը 4,5 կմ²։


=== Կլիմա ===
Հարթավայրում կլիման բարեխառն ցամաքային է։ Միջին տարեկան ջերմաստիճանը 6,6 °C, նվազագույն ջերմաստիճանը կարող է իջնել մինչև -37 °C։ Միջին տարեկան տեղումների քանակը կազմում է 365 մմ։


== Ծանոթագրություններ ==
Կոտյակովո

Կոտյակովո (ռուս.՝ Котяково), գյուղ Ռուսաստանի Ուլյանովսկի մարզի Կարսունսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բրազիլանդիա

Բրազիլանդիա (պորտ.՝ Brasilândia), համայնք Բրազիլիայում՝ Մատու Գրոսու դու Սուլ նահանգի կազմում։ Գտնվում է Մատու Գրոսու դու Սուլ նահանգի հյուսիսարևելյան մարզում։ Բնակչությունը կազմում է 13 144 մարդ՝ 2006 թվականի տվյալներով։ Գրավում է 5 806,892 կմ2 տարածք։ Բնակչության խտությունը կազմում է՝ 2,3 մարդ/կմ2։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է՝ 184.342.177,00 ռեալ (տվյալները Բրազիլիայի աշխարհագրության և վիճակագրության ինստիտուտի)
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է՝ 14.631,49 ռեալ (տվյալները Բրազիլիայի աշխարհագրության և վիճակագրության ինստիտուտի)
Մարդկային ներուժի զարգացման ինդեքսը, 2000 թվականի դրությամբ, կազմում է՝ 0,757 (տվյալները ՄԱԿ-ի զարգացման ծրագրի)։
Գալիչի շրջան

Գալիչի շրջան (ռուս.՝ Галичский район), մունիցիպալ շրջան Ռուսաստանի Դաշնության Կոստրոմայի մարզում։
Ստեղծվել է 1928 թվականին։ Վարչական կենտրոնը՝ Գալիչ։


== Աշխարհագրություն ==
Շրջանի տարածքի մակերեսը կազմում է 2870 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 9325 մարդ։ Բնակչության խտությունը կազմում էր 3,25 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ահլյամ Մուստագանամի

Աhլյամ Մուստագանամի,  ալժիրցի գրող և բանաստեղծ, որին անվանում էին  «ամենահայտնի  արաբ վիպասան»։ Նա ծնվել է Թունիսում, քաղաքական և հեղափոխական գործիչ Մուհամեդ Շրիֆի ընտանիքում։ Ալժիրի առաջին կին հեղինակն է, որի  աշխատանքները թարգմանվել են անգլերեն լեզվով։


== Կենսագրություն ==
Երբ ծնվեց Ահլյամ Մուստագանամին, հայրը մեկ տաով ազատազրկված էր հեղափոխական գործունեության համար։  1954 թվականի Ալժիրի պատերազմի ընթացքում, Թունիսում գտնվող Մուստագանամիների ընտանիքի կալվածքը դարձավ կենտրոնական  շտաբ Ալժիրի անկախության համար մարտնչող զինվորների համար, ովքեր  իրենց անվանում էին Ալժիրի ժողովրդական կուսակցություն, որի կազմում էին նաև գրողի հայրն ու եղբայրը։ 1962 թվականին Ալժիրի անկախությանն ձեռքբերումից հետո  ընտանիքը վերադարձավ հայրենիք, որտեղ Ահլյամը գնաց արաբերենով դասավանդվող դպրոցի առաջին դասարան։ Գրավյալ իշխանության օրոք ուսուցումն իրականցվում էր միայն ֆրանսերեն լեզվով, արաբերենն արգելված էր։
1960- ականների վերջին և յոթանասունականների սկզբին Ահլյամ  Մուստագանամին դարձավ Ալժիրի առաջին արաբախոս հեղինակներից մեկը, ով իր պոեզիան ներկայացրեց ազգային ռադիոյով, որպեսզի նյութապես աջակցի իր ընտանիքին ու հիվանդ հորը։ 1973 թվականին Ալժիրի համալսարանում երիտասարդ գրողը ստացել է արաբական գրականության  բակալավրի աստիճան, որտեղ միևնույն ժամանակ հրապարակել է իր առաջին բանաստեղծական ժողովածուն՝« Օրերի հանգրվանում» (على مرفأ الأيام):
1982 թվականին նա  պաշտպանեց սոցիոլոգիայի ոլորտում թեկնածուական թեզը Փարիզի Սորբոնի համալսարանում, որտեղ գրողը տեղափոխվեց յոթանասունականների վերջին։ Ահլամ Մուստագանամին  Փարիզում հանդիպեց լիբանանցի լրագրողի հետ։ Ամուսնացավ նրա հետ, որից հետո երիտասարդ ընտանիքը տեղափոխվեց Բեյրութ, որտեղ 1993 թվականին լույս տեսավ գրողի առաջին վեպը՝ «Մարմնի հիշողություն»-ը (ذكرات الجسد): Մինչ օրս այս աշխատանքը  ոյւնեցել է  ավելի քան 30 հրապարակումներ և վաճառվել է ավելի քան մեկ միլիոն օրինակ ամբողջ   արաբական աշխարհում։ Վեպը անգլերեն է թարգմանվել 2000 թվականին Կահիրեի Ամերիկյան համալսարանում, 1998 թվականին ստացել է «Նագիբ Մահֆուզ-ի գրականության մեդալ։
Այժմ  Ահլյամ  Մուստագանամին ամուսնու և երեք երեխաների հետ ապրում է Բեյրութում (Լիբանան)։


== Գրական ժառանգություն ==
«Օրերի հանգրվանում», 1973, (على مرفأ الأيام).
«Մարմնի հիշողություն», 1993, (ذاكرة الجسد).
«Զգացմունքների քաոս», 1997, (فوضى الحواس)
«Մահճակալի  միջով անցնողը», 2003, (عابر سرير).
«Սևը սազում է քեզ», 2012, (الاسود يليق بك).


== Ծանոթագրություններ ==
Տալիթա Բեյթման

Տալիթա Բեյթման (անգլ.՝ Talitha Bateman, սեպտեմբերի 4, 2001(2001-09-04), Turlock, Ստանիսլաուս շրջան, Կալիֆոռնիա, ԱՄՆ), ամերիկացի պատանի դերասանուհի։


== Անձնական կյանք ==
Բնակվում է Հարավային Կալիֆոռնիայում։ 9 կրտսեր երեխաներից մեկն է և դերասան Գաբրիել Բեյթմանի քույրն է։


== Գործունեություն ==
2014 թվականին Բեյթմանը նշանակալի դեր է ունեցել գիտաֆանտաստիկ «Ռոյ» սարսափ ֆիլմում, որտեղ նկարահանվել են նաև Գաբրիել Բասոն, Քեթրին Փրեսքոթը և Ջեյքոբ Զահարը։ Ֆիլմի պրեմիերան կայացել է 2014 թվականի սեպտեմբերի 19-ին «Fantastic Fest»-ում։
2015 թվականին Սքարլեթ Քինքեյդի դերում նկարահանվել է «The CW» հեռուստաընկերության «Հարավային նահանգից Զոյի Հարթը» կատակերգական դրամայում։
Բեյթմանը Քլոյե Գրեյս Մորեցի և Նիք Ռոբինսոնի հետ խաղացել է «Հինգերորդ ալիքը» ֆիլմի գլխավոր դերում։ Ռեժիսորը Ջեյ Բլեյքսոնն է։ Պրեմիերան կայացել է 2016 թվականի հունվարի 22-ին «Columbia Pictures»-ում։
Միևնույն ժամանակ Քևին Սփեյսիի, Ռոբբի Ամելլի, Ջենիֆեր Գարների, Քրիստոֆեր Ուոքենի և Բարրի Զոնենֆելդի հետ նկարահանվել է «9 կյանք» ֆիլմում։ Ֆիլմի ռեժիսորն է Բարրի Զոնենֆելդը և 2016 թվականի ապրիլի 29-ին տեսավարձույթով ցուցադրել է «EuropaCorp» ընկերությունը։
Բեյթմանը խաղացել է նաև «So B. It» ֆիլմում, որը Սառա Վիքսի համանուն վեպի էկրանավորումն էր։ Ռեժիսորը Սթիվեն Ջիլենհալն է։
«HBO» հեռուստացանցի «Mamma Dallas» կատակերգության մշտական դերակատարներից է, նկարահանվում է եղբոր՝ Գաբրիել Բեյթմանի և Ավգուստ Պրյուի հետ։
2017 թվականին Ջենիսի դերով հանդես է եկել «Աննաբելլի անեծքը։ Չարի ծնունդը» ֆիլմում և խաղացել է «Գեոփոթորիկ» աղետ-ֆիլմ։


== Ծանոթագրություններ ==
Դեռ անհիշելի վաղ մանկությունից...

«Դեռ անհիշելի վաղ մանկությունից...», Հովհաննես Թումանյանի բանաստեղծություններից՝ գրված 1890 թվականին։


== Պատմություն ==
Հովհաննես Թումանյանն այս բանաստեղծությունը գրել է 1890 թվականի սեպտեմբերի 30-ին։
Ինքնագիրը չի պահպանվել։
Այն առաջին անգամ տպագրվել է Մոսկվայում՝ 1892 թվականին լույս տեսած Հովհաննես Թումանյանի բանաստեղծությունների երկրորդ հատորում (էջ 80-81), թվագրված՝ «1890 թվականի սեպտեմբերի 30», այնուհետև՝ Երևանում՝ 1940-1959 թվականներին լույս տեսած Հովհաննես Թումանյանի երկերի ժողովածուի գիտական հրատարակչության առաջին հատորում (էջ 47-48)։
Արտատպվում է Մոսկվայում՝ 1892 թվականին լույս տեսած Հովհաննես Թումանյանի բանաստեղծությունների երկրորդ հատորից։


== Ծանոթագրություններ ==
Միխայիլ Զելենսկի

Միխայիլ Զելենսկի (ռուս.՝ Михаил Владимирович Зеленский, սեպտեմբերի 7, 1975(1975-09-07), Մոսկվա, ԽՍՀՄ - հունվարի 11, 2022(2022-01-11), Պունտա Կանա, Լա Ալտագրասիա, Դոմինիկյան Հանրապետություն), ռուս լրագրող և հեռուստահաղորդավար։


== Կենսագրություն ==
1992 թվականին հաջողությամբ ընդունվել է միանգամից երկու ուսումնական հաստատություններ՝ Խաբարովսկի բժշկական ինստիտուտ, և Խաբարովսկի ֆիզիկական կուլտուրայի սպորտային մենեջմենթ ֆակուլտետը։ Ուսումնառության ընթացքում դարձել է գեղասահքի գծով սպորտի վարպետի թեկնածու։ Ուսումը համատեղում էր դիջեյի աշխատանքի հետ՝ «Ռադիո Ա» ռադիոկայանում։
1996 թվականին ընդունվել է Մոսկվայի հեռուստատեսության և ռադիոհեռարձակման ինստիտուտի հեռուստառադիոյի աշխատողների որակավորման բարձրացման դասընթացներին։
1997 թ.-ից աշխատել է Ռադիո Նոստալժիյում որպես հաղորդավար։ Նա նաև նորություններ էր վարում և թողարկում ՏՎ Ցենտր հեռուստաընկերությունում։
1999-2001 թվականներին նա եղել է Ռոսիա 1, Կուլտուրա», հեռուստաալիքներով «Վեստի» ծրագրի հաղորդուման առաջատարը։
2001 թվականի փետրվարի 12-ից մինչև 2001 թվականի փետրվարի 11-ը եղել է «Վեստի Մոսկվա» ծրագրի հաղորդավար նույն հեռուստաալիքում։ 2013 թվականին վերադարձել է որպես ծրագրի հաղորդավար՝ 19:35 թողարկումը ստացել է «Վեստի Մոսկվա» անվանումը Միխայիլ Զելենսկու հետ և հեղինակային ծրագրի կարգավիճակ։
2006-2010 թվականներին հանդիսցել է հաղորդավար «Ռոսիա 24» հեռուստաալիքի առաջատար գիծում։
2011 թվականի ապրիլի 4-ից մինչև 2013 թվականի մայիսի 12-ը եղել է «Ռոսիա 1» հեռուստաընկերության «Ուղիղ եթեր» թոք-շոու ծրագրի առաջատար։
2013 թվականի հոկտեմբերի 7-ին եղել է 2014 թվականի Ձմեռային Օլիմպիական խաղերի ժամանակ օլիմպիական կրակի փոխանցավազքի դրոշակակիրը Մոսկվայում։ Տարածությունն անցնելու ժամանակ վարել է ուղիղ եթեր։
Մարտի 23-ից մինչև 2014 թվականի հուլիսը եղել է «Վեստի Մոսկվա. Շաբաթը քաղաքում» ծրագրի հաղորդավար։ 2016 թվականի հունիսի 19-ին և 26-ին նույնպես եղել է տվյալ հաղորդման հաղորդավար։
2016 թվականի օգոստոսի 9-ին Միխայիլ Զելենսկին անցկացրեց Վեստի Մոսկվա 19:35 ծրագրի վերջին թողարկումը։ Հետագայում նույն տարվա սեպտեմբերի 11-ին նա կրկին սկսեց իրականացնել «Շաբաթը քաղաքում» ծրագիրը։
2015 թվականին դարձել է «Վալաամ։ Փրկության կղզի» փաստագրական ֆիլմի հեղինակ ։
Հոկտեմբերի 28-ից մինչև 2016 թվականից սկսած առաջատար «Տոմսեր դեպի մեծը» ծրագրի հաղորդավար, որը հեռարձակվում էր Կուլտուրա հեռուստաալիքով։ Սեպտեմբերի 4-ից միչև 2017 թվականը դարձել է «Մշակույթի նորություններ» հեռուստաալիքի մեկնաբան, հաղորդավար։
Միխայիլ Զելինսկին եղել է Ալեքսանդր Պոլիտկովսկի հեռուստատեսության բարձրագույն դպրոցի առաջատար դասախոսը։


== Ընտանիք ==
Առաջին կինը՝ Օլգա Դրոբինը, եղել է նախկին դասընկերուհին (2005—2007 թթ.):
Երկրորդ կինը՝ Ելենա Գրուշինը, եղել է գեղասահորդուհի (մինչև 2008 թվականը)։ 2008 թվականի վերջին ծնվեց նրա աղջիկը՝ Սոֆին։ 2012 թվականին ընտանիքում ծնվեց երկրորդ աղջիկը՝ Պոլինան։


== Ծանոթագրություններ ==


== Արտաքին հղումներ ==
Михаил Зеленский: Дочка видит меня по телевизору чаще, чем дома
Михаил Зеленский: «Очень хочется, чтобы зритель, находясь у экрана, стал участником нашего разговора!»
Михаил Зеленский. В движении (встреча с учениками Школы журналистики имени Владимира Мезенцева) Archived 2016-01-12 at the Wayback Machine.
Լանուզեի

Լանուզեի(իտալերեն՝ Lanusei), կոմունա Իտալիայում, գտնվում է Սարդինիա մարզի Օլիաստրա գավառում։
Բնակչությունը 5812 մարդ (2004 թվականի տվյալներով), բնակչության խտությունը 109,2 կմ²։ Զբաղեցնում է 53,38 կմ² տարածք։ Փոստային ինդեքս՝ 8045։ Հեռախոսային կոդ՝ 0782։
Բնակչության հովանավոր համարվում է սուրբ Մարիամ Մագդաղենացին:
Ընկուզեկ (այլ կիրառումներ)

Ընկուզեկ, կարող է վերաբերել՝

Ընկուզեկ - լեռ Կիլիկիայում, Ամանոսի լեռնաշղթայում, Զեյթունի շրջանում, նրանից հարավ-արևելք
Ընկուզեկ - գյուղ Արևմտյան Հայաստանում, Էրզրումի վիլայեթի Թորթումի գավառակում
Սաֆյանով (աուլ, Ասկիզսկի շրջան)

Սաֆյանով (ռուս.՝ Сафьянов), աուլ Ռուսաստանի Խակասիա հանրապետության Ասկիզսկի շրջանի կազմում։
Բնակչությունը 2004 թվականին գրանցված տվյալներով կազմում էր 50 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Զելենեց (գյուղ, Սիկտիոդինսկի շրջան)

Զելենեց (ռուս.՝ Зеленец, կոմի՝ Зеленеч), գյուղ Ռուսաստանի, Կոմիի հանրապետության Սիկտիոդինսկի շրջանի կազմում։
Բնակչությունը 2002 թվականին գրանցված տվյալներով կազմում էր 3198 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժողովածու (267)

Ժողովածու (267), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 267 թվի տակ։ Ձեռագիրը գրվել է 1609, 1613 թվականներին Ղուկաս Արղնցի գրիչի կողմից, ենթադրաբար Արղնում։ Ստացողը եղել է Ղուկաս Արղնցին։ Գրված է թղթի վրա, որը ունի 15,6×10,5 սմ չափս։ Ձեռագիրը կազմված է 485 թերթից։ Գրված է երկսյուն, միասյուն, բոլորագրով և նոտարագրով։ Պահպանակը ունի 4 էջ, գրված է՝ մագաղաթի վրա՝ բոլորագիծ երկաթագրով։ Կազմը` կաշվեպատ տախտակ դրոշմազարդ, աստառը՝ ծաղկազարդ դեղին մետաքս։ Հիշատակարաններ՝ 346ա, 347ա, 482ա (1609 թվական), 128բ, 428ա (1613 թվական)։


== Բովանդակություն ==
Դեղագիր։
Բառք Եբրայեցւոյ, Քերթողականք, Վարդան գրոց։
Սահմանք իմասաասիրականք իբր հարցմամբ։
Յաղաղս լծորդ տառիցն։
Ի Մեկնութեանց Եղեկիէլի և յայլուստ։
Կիւրղի Երուսազէմացւոյ Ի բանկն բաղում մասամրք։
Դիոն. Թրակացւոյ Արաեսա քերականոլթեան։
Վարղ. Արևելցւոյ Յաղագս մեկնութեան քերականի։
Մովս. Խորենացւոյ Բան իմաստութեան։
Նշանագիր իմաստնոց։
Մովս. Թարգմանչի Մեկնութիւն քերականի։
Արիստակիսի գրչի Վերլուծութիւն բացերևա պէս։
Գէորգայ վրդ-ի Խրատք յաղադս գրչութեան արա եստի։
Գր. Տաթեացայ Լուծմունք ի դիրս գրչութեան Արիստակիսի և Գէորղայ Սկևոացլոյ։
Համառօտ լուծումն Առաքինութեանցն Արիստոտէլի։
Մեկնութիւն տեսլևանն Եզեկիէլի։
Արիստոտէլի Յաղագս վեցից սահմանաց իմաստութեան։
Մովս. Թերթողի Վերչուծութիւն Ա տորողութեանց Արիստոտէլի։
Վերլուծութիւն Արիստոտէլի Ժ բանից։
Յաղագս առողանութեան։
Մանունք։


== Ծանոթագրություններ ==
Ուխտագնացություն

Ուխտագնացություն (պորտ.՝ O Diário de Um Mago), բրազիլացի վիպասան Պաուլո Կոելիոյի վեպը, որը գրվել է 1987 թվականին։ Այն պատմում է Պաուլոյի փորձի մասին, թե ինչպես է նա ուղևորվում Հարավային Իսպանիա, որպեսզի ուխտագնացություն կատարի Սանտյագո դե Կոմպոստելա։ Վեպը կիսով չափ արկածային պատմություն է, կիսով չափ ինքդ քեզ բացահայտելու միջոց։


== Սյուժե ==
Վեպը պատմում է այն մասին, որ Կոելիոն սկսում է իր ճանապարհորդությունը՝ «Regnus Agnus Mundi (RAM)»-ի անդամ դառնալու համար, բայց դա նրան չի հաջողվում։ Ավելի ուշ նրան տեղեկացնում են, որ նա ուխտագնացություն պետք է իրականացնի Կամինո դե Սանտյագո, որպեսզի գտնի սուր, որն էլ իր հերթին համարվում է Ռամի շարքերն ընկնելու խորհրդանիշը։ Նա պետք է անի այդ քայլը, որպեսզի հասկանա կյանքի պարզությունը։ Ճանապարհորդությունն ամբողջովին փոխում է նրան, քանի որ նա հասկանում է ճշմարտության գինը՝ կյանքի պարզության շնորհիվ։
Նա սկսում է իր ճանապարհորդությունը Պետրուս մականունով ուղեկցորդի հետ, ով նաև Ռամի անդամ է։ Ճանապարհորդության ընթացքում Պետրուսը նրան մտավոր վարժություններ է ցույց տալիս և ներկայացնում նրան արևմտյան միստիկ մտածողության և փիլիսոփայության որոշ երկրային տարրեր և սովորեցնում սիրո ու դրա ձևերի մասին՝ ագապե, ֆիլիա և էրոս։


== Ծանոթագրություններ ==


== Արտաքին հղումներ ==
http://paulocoelhoblog.com/
(5914) Քետիվելեր

(5914) Քետիվելեր (անգլ.՝ Kathywhaler), աստերոիդ աստերոիդների գոտու արտաքին մասում։ Հայտնաբերվել է 1990 թվականի նոյեմբերի 20-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 3,540166 ա. մ., առավելագույնը մոտենում է 3,2294 ա. մ. հեռավորության վրա և հեռանում 3,8509 ա. մ.։ Արեգակի շուրջ մեկ ամբողջական պտույտ է կատարում 2432,95 երկրային օրվա ընթացքում, իր ուղեծրով շարժվելով միջինում 0,147968 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 10,38° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5914) Քետիվելեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կբիլար

Կբիլար (վրաց.՝ ქბილარი), գյուղ Վրաստանում։ Գտնվում է Իմերեթի մարզի Ճիաթուրայի շրջանում։


== Դիրք ==
Գյուղը գտնվում է ծովի մակարդակից 850 մետր բարձրության վրա։ Շրջկենտրոն Ճիաթուրայից հեռու է 25 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 51 մարդ։


== Ծանոթագրություններ ==
Ադամյանց

Ադամյանց, հայկական ազգանուն։


== Ազգանունը կրողներ ==
Ադամ Ադամյանց, գրել է «Տեղեկագրութիւն Երեւանի» գիրքը (Ե., 1888):


== Ծանոթագրություններ ==
Ժողովածու (2052)

Ժողովածու (2052), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 2052 թվի տակ։ Ձեռագիրը գրվել է 18-րդ դարում։ Գրված է թղթի վրա, որը ունի 20 X 14 չափս։ Ձեռագիրը կազմված է 138 թերթից։ Գրված է միասյուն, նոտրգրով։ Կազմը` կաշեպատ տախտակ դրոշմազարդ։ Հիշատակարաններ՝ կնիք՝ 1ա (Հովհաննես վարդապետ)։


== Բովանդակություն ==
Կղեմեսի Գալանոսի ի դեմս Ֆիզիկային Արիստոտէլի, Յաղագս Ը գրոցն ֆիզիկայնականանց Արիստոտէլի, վիճաբանութիւնք առ մետաֆիզիկային։


== Ծանոթագրություններ ==
Մաո Դունի տուն-թանգարան

Մաո Դունի տուն թանգարան (չինարեն՝ 茅盾故居), բացվել է Պեկինի Դունչէն շրջանում, 1985 թվականի մարտի 27-ին։


== Թանգարանի մասին ==
Թանգարանը բացվել է այն տանը, որտեղ ապրել է չինացի գրող Մաո Դունը 1971 թվականից մինչև իր մահը 1981 թվականին։ Այստեղ է գրվել նրա «Իմ անցած ճանապարհը» հիշողությունների գիրքը։
Շինությունների համալիրը Պեկինի համար ավանդական սիհէյուան է։ Այստեղ 850 քմ տարածքի վրա տեղակայվել են երեք ցուցադրահ, կոնֆերանս դահլիճ և այլ տարածություններ։ Առաջին սրահում տեղակայված է «Հեղափոխական մեծ գրականագետ Մաո Դուն» մշտական ցուցահանդեսը, որը նվիրված է գրողի կյանքին` ծնված օրվանից մինչև մահ։ Աշխատասենյակի ու ննջարանի միջավայրը պահպանված է նույնկերպ, ինչպես այստեղ ապրել է Մաո Դունը։ Թանգարանի հավաքաուի մեջ պահպանվում է գրողի հրատարակությունների ընտրանին չինարենով և այլ լեզուներով, այստեղ են նաև Մաո Դունի ձեռագրերն ու լուսանկարները։
Թանգարանը բաց է այցելության համար ամեն օր, երկուշաբթիից բացի, ժամը 09:00-16:30-ը:


== Պատկերասրահ ==

		
		
		


== Ծանոթագրություններ ==
Տրեզիե

Տրեզիե (ֆր.՝ Tréziers), համայնք Ֆրանսիայի Օկսիտանիա մարզի Օդ գավառում։
Բնակչությունը 2008 թվականի դրությամբ կազմում է 110 մարդ, բնակչության խտությունը` 17.16 մարդ/կմ²։ Բնակավայրը զբաղեցնում է 6.41 կմ² տարածք։


== Աշխարհագրություն ==
Գտնվում է Փարիզ քաղաքից 650 կմ հարավ, Մոնպելիե քաղաքից` 170 կմ արևմուտք, Կարկասոն քաղաքից` 37 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 68 աշխատունակ (15-64 տարեկան)  բնակիչ, որոնցից ակտիվ էին 39-ը, իսկ ոչ ակտիվները` 29։ Ակտիվության ցուցանիշը կազմում է 57,4 %։ 39 աշխատունակ մարդկանցից աշխատել է 36 անձ (17 տղամարդ և 19 կին)։ Գործազուրկ են եղել 3 անձ (1 տղամարդ և 2 կին)։ 29 անաշխատունակներից 5-ը եղել են աշակերտներ կամ ուսանողներ, 13-ը` թոշակառուներ, իսկ 11-ը չեն աշխատել տարբեր պատճառներով։


== Տես նաև ==
Օդ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Զեմո Ծորբիսի

Զեմո Ծորբիսի (վրաց.՝ ზემო წორბისი), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 1050 մետր բարձրության վրա։ Շրջկենտրոն Քարելից հեռու է 15 կմ։


== Ծանոթագրություններ ==
Էդդի Գերերո

Էդուարդո Գորի «Էդդի» Գերերո Լիանես (իսպ.՝ Eduardo Gory "Eddie" Guerrero Llanes, հոկտեմբերի 9, 1967 - նոյեմբերի 13, 2005), մեքսիկացի և ամերիկացի պրոֆեսիոնալ ըմբշամարտիկ (ռեստլեր), Գերերոների ընտանիքի անդամ, AAA, WWE և «Ռեստլինգ օբզեռվեր» տեղեկագրի փառքի սրահների անդամ։ Ելույթներ է ունեցել Մեքսիկայի, Ճապոնիայի և Միացյալ Նահանգների բազմաթիվ առաջնություններում, մասնավորապես՝ «Extreme Championship Wrestling» (ECW), «World Championship Wrestling» (WCW) և «World Wrestling Entertainment» (WWE) կազմակերպություններում։
Մարզական կարիերայում ընդհանուր առմամբ տիրել է 23 չեմպիոնական տիտղոսի, այդ թվում՝ 1 անգամ նվաճել է WWE (աշխարհի ծանրքաշային), 1 անգամ՝ WCW/WWE Միացյալ Նահանգների, 4 անգամ՝ WWE թիմային և 1 անգամ՝ ECW աշխարհի հեռուստատեսային չեմպիոնական տիտղոսները։
Չնայած մեծ ժողովրդայնություն վայելելուն, Գերերոն իրական կյանքում հաճախ է խնդիրներ ունեցել ալկոհոլիզմի և ցավազրկող դեղամիջոցների հանդեպ ունեցած կախվածության հետ, որոնք շատ հաճախ պատկերվում էին ռինգային սյուժեներում։
Մահացել է սրտամկանի ինֆարկտից՝ 2005 թվականի նոյեմբերի 9-ին՝ 38 տարեկանում։


== Արտաքին հղումներ ==
Էջը WWE.com կայքում(անգլ.)
Էջը IMDb կայքում(անգլ.)
Էդդի Գերերոյի շիրիմը «Find a Grave» կայքում(անգլ.)
Պեկինի երկրորդ օղակաձև ավտոճանապարհ

Պեկինի երկրորդ օղակաձև ավտոճանապարհ ( չինարեն հեշտ. 二环路 , պինին: èr huán lù) — ավտոճանապարհ Պեկինում։ Համարվում է Պեկինի օղակաձև ավտոճանապարհներից ամենափոքրը։ Այն գտնվում է քաղաքի կենտրոնից մի քանի կիլոմետր հեռավորության վրա և ծառայում է որպես կենտրոնական փողոցների խցանումներից խուսափելու հարմար միջոց։  

 
Երկրորդ օղակաձև ավտոճանապարհը կառուցված է քաղաքի հնագույն պատերը քանդելուց հետո ազատված տեղում, այդ պատճառով էլ ճանապարհի առանձին հատվածներ կրում են բերդի դարպասների անվանումից ծագած անվանումներ։ Ժամանակակից Պեկինի և Հին Պեկինի քարտեզները համեմատությունը թույլ է տալիս ճշգրտել որ ճանապարհը կանգնեցված է եղել կոպիտ ասած ոչ թե այնտեղ ուր պատերն էին, այլ այնտեղ՝ որտեղ եղել է բերդախրամը (ամրության խրամատ)։ Ճանապարհի կառուցումը վերջնականապես ավարտվել է 1980-ական թվականներին։ 1990-ական թվականներին  նրանից հեռացված էին լուսացույցները, ինչպես նաև կառուցված են եղել մի քանի բազմամակարդակ խաչմերուկներ։Երկրորդ օղակաձև ավտոճանապարհը  առաջին ճանապարհն է Պեկինում, որի վրա ամբողջությամբ բացակայում են լուսացույցները։ 2001թ․-ին ճանապարհը վերակառուցվել է․ ամբողջությամբ փոփոխվել է ճանապարհածածկը, ճանապարհի երկայնքով տնկվել են մեծ քանակով բույսեր։ 
Երկրորդ օղակաձև ավտոճանապարհի տակով է անցնում Պեկինի մետրոպոլիտենի 2րդ (օղակապտույտ) գիծը, որի կայարանների մեծ մասը գտնվում են ճանապարհի երկու կողմերում։ 


== Հին 2-րդ օղակաձև ճանապարհ ==
Նախկին «Հին 2-րդ օղակաձև ճանապարհը» էլիպսի ձև ուներ։ Այն անցնում էր  քաղաքի միջին պատերի երկայնքով․ Սիչժիմենի հյուսիս-արևմուտքում, Դունչժիմենի հյուսիս-արևելքում, Սիբյանմենի հարավ-արևմուտքում, Դունբյանմենի հարավ-արևելքում։


== Նոր 2-րդ օղակաձև ճանապարհ ==
Նոր ճանապարհը նախկին ճանապարհի ընդլայնումն է հարավային ուղղությամբ։ Ճանապարհի նոր հատվածը ձգվում է քաղաքի նախկին պատերի երկայնքով։ Հարավ-արևելքում ճանապարհն այժմ Դունբյանմենից գնում է Ցզոամեն, իսկ հարավ-արևմուտքում Սիբյանմենից բազմամակարդակ խաչմերուկներով՝ Ցայխուին։ Պաշտոնապես այն կոչվել է 2-րդ օղակաձև ճանապարհի ընդլայնվածք, սակայն մեր օրերում այդ տերմինը դուրս է եկել գործածությունից։


== Տես նաև ==
Պեկինի մետրոպոլիտեն


== Պատկերասրահ ==

		
		
		
		


== Արտաքին հղումներ ==
Երկրորդ օղակաձև ավտոճանապարհ 北京二环路 (չին.)


== Ծանոթագրություններ ==
Ջովանի Կոնտարինի

Ջովանի Կոնտարինի (իտալերեն՝ Giovanni Contarini, 1549, Վենետիկ, Վենետիկի հանրապետություն - 1605, Վենետիկ, Վենետիկի հանրապետություն), ուշ Վերածննդի ժամանակաշրջանի իտալացի նկարիչ, ով սերում է վենետիկյան հայտնի Կոնտարինի տոհմից։


== Կենսագրություն ==
Ջովանի Կոնտարինին ծնվել է 1549 թվականին Վենետիկում։ 1579 թվականին վերջինս տեղափոխվում է Պրահա։ Այստեղ անցկացրել է մի քանի տարի Ռուդոլֆ 2-րդի արքունիքում։ Արքային շատ դուր եկավ Կոնտարինին, որի համար նույնիսկ նրան ասպետի տիտղոս շնորհեց։ 1597 թվականին նկարիչը վերադարձավ Վենետիկ։ Այստեղ վերջնականապես դարձավ Նկարիչների եղբայրության անդամ։
Ջովանի Կոնտարինին Տինտորետտոյի և Տիցիանի երկրպագուն էր ու դարձավ նրանց գործի ու արվեստի շարունակողը։ Ջովանին հիանալի դիմանկարիչ էր։ Պահպանվել է մի հին պատմություն, որտեղ ասվում է, որ Մարկո Դոլչեի դիմանկարն է նկարում նկարիչը։ Երբ ավարտում է նկարը ու այն տեղափոխում են Մարկոյի տուն, շները դիմանկարը ընդունում են որպես տիրոջ ու սկսում են շարժել պոչերը։
Ջովանի Կոնտարինիի նկարներն աչքի են ընկնում գեղեցիկ գույներով, խիտ ներկերով։ Այս ոճի համար նա պարտական է Տիցիանին։ Նկարիչը հիմնականում ստեղծել է հին հունական և հռոմեական դիցաբանական սյուժեներով։ Այս աշխատանքներն աչքի են ընկնում մեծ ճշտությամբ և ցուցաբերած զգուշությամբ։  Շատ վենետիկյան եկեղեցիներ է նկարազարդել Ջովանին։ Մի բանաստեղծ նրա նկարները որակել է որպես «շաքարի, սերուցքի, թթի հյութի, արևի ճառագայթների և  թավիշի խառնուրդ»։
Նրա լավագույն աշխատանքներից այսօր կան Լուվրում, օրինակ Տիրամոր պատկերը մանուկ Հիսուսի, սուրբ Մարկոսի ու Սեբաստիանի հետ։ Շատ նկարներ կան Բեռլինի, Ֆլորենցիայի, Միլանի, Վիեննայի թանգարաններում ու պատկերասրահներում, Վիեննայի Ակադեմիայի պատկերասրահում, Հունգարիայի ազգային թանգարանում (Բուդապեշտ)։ 


== Ստեղծագործություններ ==
Համբարձում
Ամբրոսիոս Մեդիոլանցին վռնդում է արիոսներին Միլանից
Սուրբ Կատարինե Ալեքսանդրացի
Սուրբ Հիերոնիմոս մեդիտացիայի ժամանակ
Վեներա
Փիլիսոփայի դիմանկարը
Ազնվականի դիմանկարը
Կանգնած զինվորը


== Պատկերասրահ ==

		
		
		


== Ծանոթագրություններ ==


== Աղբյուրներ ==
G. Williamson. Джованни Контарини в Католической энциклопедии — 1908.


== Արտաքին հղումներ ==
Soldat en pied Archived 2007-01-04 at the Wayback Machine..
Գագրա

Գագրա (ինչպես նաև Գագրի) վրաց.՝ გაგრა, աբխ.՝ Гагра), կուրորտային քաղաք է Աբխազիայում, Սև ծովի ափին։


== Բնակչություն ==
1989 թվականի տվյալներով՝ քաղաքի բնակչությունը կազմում էր 24,1 հազար մարդ, որից 30,5 %-ը ռուսներ, վրացիներ - 28,1 %, հայեր - 19,4 %,աբխազներ - 11,2 %։ 2003 թվականի տվյալներով՝ քաղաքի բնակչությունը կազմում էր 10․717 մարդ, հիմնականում հայեր, աբխազներ և ռուսներ։


== Պատկերասրահ ==

		
		
		
		
		
		
		
		
		
		
		
		


== Ծանոթագրություններ ==


== Արտաքին հղումներ ==
Գագրայի պաշտոնական կայք էջը Archived 2021-12-05 at the Wayback Machine.
Վեբ կամերա Գագրա քաղաքում Archived 2010-05-19 at the Wayback Machine.
Գագրայի լուսանկարներ Archived 2009-08-02 at the Wayback Machine.
Եղանակը Գագրայում Archived 2011-07-20 at the Wayback Machine.
Վեբ կամերա Աբազգա փողոցում
Զաոզերե (գյուղ, Բորյոզովիկսկոե գյուղական բնակավայր)

Անվան այլ կիրառումների համար տե՛ս՝ ԶաոզերեԶաոզերե (ռուս.՝ Заозерье), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը ըստ վերջին գրանցված տվյալների կազմում էր 51 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ուինդհեմ շրջան (Վերմոնտ)

Ուինդհեմ շրջան (անգլ.՝ Windham County), ԱՄՆ Վերմոնտ նահանգի 14 վարչական միավորներից մեկը։ Ընդհանուր տարածությունը 2,044 կմ² է, բնակչությունը՝ 44,513 մարդ (2010 թ. տվյալներով)։ Շրջկենտրոնն է Նյուֆեյն բնակավայրը։ Կազմավորվել է 1779 թ.։
Կաղապար:Վերմոնտ
Վոխիլա

Վոխիլա  (ռուս.՝ Вохила), գետ Ռուսաստանում, հոսում է Բաշկորտոստանի հանրապետությունով։ Գետաբերանը գտնվում է Չակմագուշ գետի ձախ ափից 11 կմ հեռավորության վրա։ Գետի երկարությունը կազմում է 11 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Կամսկի ավազանային շրջանին, գետի ջրատնտեսային տեղամասը՝ Աի, գետի ենթաավազանը Սպիտակ գետն է, գետի գետային ավազանը Կամա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 10010201312111100024441
Կոդը ըստ հիդրոլոգիական հետազոտության (ՌԴ) — 111102444
Ավազանի կոդը — 10.01.02.013
Ծավալի համարը ըստ ՌԴ-ի — 11
Թողարկումը ըստ ՌԴ-ի — 1


== Ծանոթագրություններ ==
Կիրովկա (գյուղ, Նուրիմանովսկի շրջան)

Անվան այլ կիրառումների համար տե՛ս՝ ԿիրովկաԿիրովկա (ռուս.՝ Кировка), գյուղ Ռուսաստանի Բաշկորտոստան հանրապետության Նուրիմանովսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(5287) Հեյշու

(5287) Հեյշու (անգլ.՝ Heishu), աստերոիդ աստերոիդների հիմնական գոտում։ Հայտնաբերվել է 1989 թվականի նոյեմբերի 20-ին Յոշիկանե Միզունոյի և Թոշիմասա Ֆուրութայի կողմից Կանիում։
Միջին հեռավորությունը Արեգակից կազմում է 2,683203 ա. մ., առավելագույնը մոտենում է 2,1254 ա. մ. հեռավորության վրա և հեռանում 3,241 ա. մ.։ Արեգակի շուրջ մեկ ամբողջական պտույտ է կատարում 1605,38 երկրային օրվա ընթացքում, իր ուղեծրով շարժվելով միջինում 0,224246 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,46° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5287) Հեյշու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դիոբանի

Դիոբանի, ամառանոցավան (յայլա) Բաթումի մարզի Արդվինի օկրուգում, Ճորոխի վտակ Իմերխևի գետի ակունքի շրջanում, համանուն գյուղի մոտակայքում։


== Ծանոթագրություններ ==
Սամվել Դարբինյան (ֆուտբոլիստ)

Անվան այլ կիրառումների համար տե՛ս՝ Սամվել Դարբինյան (այլ կիրառումներ)Սամվել Անդրանիկի Դարբինյանը (ծնվել է 1952 թվականի հունվարի 1-ին, Երևան, Հայկական ԽՍՀ, ԽՍՀՄ), սովետական և հայկական ֆուտբոլիստ։ Նախկինում կիսապաշտպան էր, իսկ այժմ մարզիչ։ Հայկական ԽՍՀ մարզիչ (1990)։ Իրանական «Սայպա Շամալի» մարզիչ։


== Մարզչական կարիերա ==
2001 թվականին Սամվել Դարբինյանը «Փյունիկի» կազմում՝ հայկական պրեմիեր լիգայում իր նորամուտը նշեց, երբ 1-ին տուրից հետո ակումբը լքեց թիմի գլխավոր մարզիչ Լևոն Յաբլուկյանը։ Դարբինյանի գլխավորությամբ «Փյունիկը» առաջնության սկզբից մինչև վերջ գլխավորում էր մրցաշարային աղյուսակը։ 2002 թվականի սկզբին Սամվելը ընդունում է Իրանական «Զոբ Ախան» գլխավորելու առաջարկը։
2009 թվականին «Իվո Շուշակից» հեռանալուց հետո Դարբինյանը գլխավորում է «Միկան»։ Նրա գլխավորությամբ ակումբը սկսեց խաղալ հարձակվողական խաղ, որը ցույց տավեց դրական արդյունք։ Առաջնության միջնամասում «Միկան» «Փյունիկի» հետ կիսում էր 1-ին հորիզոնականը, բայց մի քանի անհաջողությունից հետո նա դադարում է լինել գլխավոր մարզիչ և որպես նոր մարզիչ աշխատանքի է ընդունվում Բաբկեն Մելիքյանը։ Առաջնության ավարտից հետո «Միկան» զբաղեցրեց 2-րդ հորիզոնականը։ Գլխավոր մարզչի պաշտոնից հեռանալուց հետո Դարբինյանը մնաց ակումբում, և սկսեց աշխատել մարզչի խորհրդատու։
2010 թվականի ապրիլին Աբրահամ Խաշմանյանի հեռանալուց հետո Սամվելը դառնում է Երևանի «Կիլիկիա» ակումբի մարզիչը։ Ակումբի հետ պայմանագիրը կնքվել է մինչև 2012 թվականը։ Դարբինյանի առջև դրված էր խնդիր, որ ակումբը պետք է խաղա լավ ֆուտբոլ և միշտ ձգտի հաղթանակի։ Նաև ակումբի ղեկավարությունը պատրաստվում էր մեծացնել ակումբի երկրպագուների թիվը։ Առաջնության ավարտին մնացել էր 4 տուր, սակայն Դարբինյանը հեռացավ ակումբից առանց ինչ որ պատճառաբանության։
2011 թվականի խաղաշրջանի առաջին մասում մտել է Երևանի «Արարատի» մարզչական շտաբ։ Դարբինյանի որակազրկված լինելու պատճառով ակումբ մարզում էր Արկադի Անդրեասյանը։ Անցնելով որակազրկման ժամանակը Դարբինյանը տեղափոխվում է Իրանի «Սայպա Շամալ» ակումբը գլխավորելու։


== Մրցանակներ ==
 «Արարատ» (Երևան)
Հայաստանի գավաթի հաղթող։ 1995
 «Երևան»
Հայաստանի չեմպիոն։ 1998
Հայաստանի առաջնության բրոնզե մեդալակիր։ 1996-97, 1998
Финалист Հայաստանի գավաթի եզրափակչի մասնակից։ 1998
 «Փյունիկ»
Հայաստանի առաջնության  հաղթող։ 2001
Հայաստանի առաջնության  արծաթե մեդալակիր։ 2009
Հայաստնի սուպերգավաթի հաղթող։ 2002
 «Կիլիկիա»
Հայաստանի գավաթի եզրափակչի մասնակից։ 2005
 «Միկա»
Հայաստնի առաջնության արծաթե մեդալակիր։ 2009
 «Զոբ Ախան»
Իրանի գավաթի հաղթող։ 2002-03


== Ծանոթագրություններ ==


== Արտաքին հղումներ ==
Профиль на footballdatabase.eu (անգլ.)
Профиль на armfootball.tripod.com (անգլ.)
Профиль на weltfussball.de (գերմ.)
Профиль на transfermarkt.de(չաշխատող հղում) (գերմ.)
Մեծ Մանչեսթեր

Մեծ Մանչեսթեր (անգլ.՝ Greater Manchester), ավանդական և մետրոպոլային կոմսություն Մեծ Բրիտանիայի հյուսիսարևմտյան մասում։ Մտնում է Հյուսիսարևմտյան Անգլիայի մեջ։ Բնակչությունը կազմում է 2,7 մլն. մարդ (2014 թվականի տվյալներով)։ Կազմված է 10 մունիցիպալ շրջաններից։ Կազմավորվել է 1974 թվականի ապրիլի 1-ին։


== Ծանոթագրություններ ==
Պոդմանովո

Պոդմանովո (ուկրաիներեն՝ Підманове), գյուղ Ուկրաինայի Վոլինի մարզի Շացկի շրջանում։
2001 թվականի տվյալներով Պոդմանովո գյուղում բնակվում էր 472 մարդ։ Բնակավայրը զբաղեցնում է 0,47 կմ² տարածք։ Բնակչության խտությունը կազմում էր 1004,26 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)